	[image: image1.jpg]



	Parlamentul României

Camera Deputaţilor

Comisia pentru muncă şi protecţie socială
	[image: image2.jpg]ROMANIA

1918-2018 | SARBATORIM IMPREUNA






PAGE  

	Bucureşti,
	18 decembrie 2018

	Nr.
	4c-9/522


R A P O R T

asupra proiectului de Lege pentru modificarea şi completarea Legii nr.215/1997 
privind Casa Socială a Constructorilor
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 319/2018 din 16 mai 2018, cu dezbaterea pe fond, în procedură obişnuită, a proiectului de Lege  pentru modificarea şi completarea Legii nr.215/1997 privind Casa Socială a Constructorilor.
Proiectul de lege are ca obiect de reglementare abrogarea art.16 alin.(1) lit.c) din Legea nr.215/1997 privind Casa Socială a Constructorilor, în sensul eliminării prelevării unei cote în cuantum de 0,5% din valoarea devizului de construcții, cu corespondent în devizul general de lucrări, folosită ca plată a indemnizației pe perioada întreruperii activității din domeniul construcțiilor, pentru salariații societăților membre ale Casei Sociale a Constructorilor.
Proiectul de lege a fost adoptat de Senat în şedinţa din 14 mai 2018.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.43/17.01.2018)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/286/24.05.2018)

· avizul favorabil al Comisiei pentru egalitatea de şanse pentru femei şi bărbaţi (nr.316/12.06.2018)

La dezbaterile care au avut loc în şedinţa comisiei din 18 decembrie 2018  au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

-dl.Ciprian Roșca - Secretar de Stat, Ministerul Dezvoltării Regionale și Administrației Publice;

-d-na Sirma Caraman - Secretar de Stat, Ministerul Dezvoltării Regionale și Administrației Publice;

-dl.Gheorghe Jianu - Director General Adjunct, Ministerul Dezvoltării Regionale și Administrației Publice;

-dl.Adrian Marius Rîndunică - Secretar de Stat, Ministerul Muncii și Justiției Sociale

-d-na Antoanela Cosma - președinte Asociația Investitorilor Imobiliari din România

-dl. Cristian Erbașu - președinte, Casa Socială a Constructorilor

-dl. Ovidiu Munteanu - director executiv, Casa Socială a Constructorilor

-dl. Ovidiu Iliescu - consilier, Casa Socială a Constructorilor

-dl. Aurel Gabriel Simionescu - expert, Asociația Municipiilor din România

-dl. Gheorghe Bălăceanu - președinte, Federația Sindicatelor în Construcții

-dl. Horațiu Raicu - secretar general, Blocul Național Sindical
La lucrările comisiei şi-au înregistrat prezenţa 22 deputaţi, din totalul de 23 membri ai comisiei.

Raportul comisiei a fost adoptat cu majoritate de voturi (2 voturi împotrivă şi o abţinere).

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.


În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 



PREŞEDINTE,





SECRETAR,




Adrian Solomon





Violeta Răduţ
Întocmit,

Consilier parlamentar Adriana Breazu

ANEXA
AMENDAMENTE ADMISE
În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază

(Legea nr.215/1997)
	Text adoptat de Senat
	Text propus de comisie

(autor amendament)
	Motivare

	1. 
	__
	Titlul legii

Lege pentru modificarea şi completarea Legii  nr.215/1997 privind Casa Sociala a Constructorilor


	Nemodificat 
	

	2. 
	__
	Articol unic. – Legea nr.215/1997 privind Casa Sociala a Constructorilor, publicată în Monitorul Oficial al României, Partea I, nr.372 din 22 decembrie 1997, se modifică şi se completează după cum urmează:


	Nemodificat 
	

	3. 
	Articolul 3

(1) Casa Socială a Constructorilor are ca obiectiv de activitate asigurarea protecţiei salariaţilor din activitatea de construcţii şi de producere a materialelor de construcţii în perioada întreruperii activităţii datorită condiţiilor meteorologice nefavorabile.
(2) În sensul prezentei legi, prin activităţile de producere a materialelor de construcţii se înţelege activităţile din poligoanele de prefabricate în aer liber, din cariere şi balastiere, precum şi din alte activităţi stabilite prin statutul Casei Sociale a Constructorilor, unde nu se poate lucra datorită condiţiilor meteorologice nefavorabile.


	__
	1. La articolul 3, după alineatul (2) se introduc două noi alineate, alineatele (3) și (4), cu următorul cuprins:

„(3) În sensul prezentei legi, expresiile de mai jos au următoarele semnificaţii:

a) agent economic din sectorul de construcţii – persoană juridică cu scop lucrativ care are ca obiect de activitate, principal sau secundar, activităţi de construcţii montaj dacă realizează efectiv acel obiect de activitate;
b) agent economic din sectorul de producere a materialelor de construcţii - persoană juridică cu scop lucrativ care are ca obiect de activitate lucrări specifice de producere a materialelor necesare în construcţii, indiferent de activitatea prevăzută de codificarea CAEN, în condiţii ce impun executarea unor activităţi în aer liber. 

c) valoarea producţiei marfă vândute şi încasate –  valoarea producţiei realizată de agentul economic din sectorul de producere a materialelor de construcţii, exclusiv la locurile de muncă ce impun efectuarea activităţilor în aer liber, calculată lunar cu respectarea normelor financiar-contabile în vigoare.

d) valoarea producţiei de construcţii – valoarea totală a lucrărilor de construcţii-montaj, astfel cum sunt definite de structura şi metodologia de realizare a devizului general în vigoare, realizată cu personal propriu şi calculată lunar cu respectarea normelor financiar-contabile în vigoare. 

e) beneficiar al investiţiei - persoana juridică sau fizică, investitor sau proprietar, după caz, care are un drept de execuţie a lucrărilor de construcţii, potrivit prevederilor legale privind autorizarea executării lucrărilor de construcţii, indiferent de sursa de finanţare şi de forma de proprietate, cu excepţia lucrărilor la construcţiile de locuinţe individuale personale.
(4) Obligaţiile ce revin persoanelor juridice din sectorul de producere a materialelor de construcţii, potrivit prezentei legi, se restrâng exclusiv la activităţile executate în aer liber dacă agentul economic respectiv execută şi alte tipuri de activităţi.”
Autor: deputat Violeta Răduţ 


	Pentru  claritatea textului având în vedere utilizarea în textul legii a unor  termeni care necesită definiții.

	4. 
	Art. 4 alin.(1)

(1) Casa Sociala a Constructorilor functioneaza pe baza statutului aprobat de adunarea generala a reprezentantilor si are, în principal, urmatoarele atributii:
a) constituie, gestioneaza si administreaza fondul pentru protectia salariatilor din activitatea de constructii si de producere a materialelor de constructii;
b) stabileşte condiţiile de acordare a drepturilor salariatilor prevazute de prezenta lege si garanteaza aceste drepturi.

	
	2. La articolul 4 alineatul (1), după litera b) se introduce o nouă literă, litera c), cu următorul cuprins:
„c) organizează şi dezvoltă programe de formare pentru salariaţii membrilor Casei Sociale a Constructorilor, în conformitate cu prevederile Ordonanţei Guvernului nr.129/2000 privind formarea profesională a adulţilor, cu modificările şi completările ulterioare.”

Autor: deputat Violeta Răduţ 


	Se impune găsirea unor soluții alternative de protecţie socială, printre care se numără și formarea profesională continuă.

	5. 
	Art.4 alin.(2)

(2) Casa Sociala a Constructorilor îndeplineste si alte atributii stabilite în conformitate cu statutul sau.

	
	3. La articolul 4, alineatul (2) se modifică şi va avea următorul cuprins:
„(2) Casa Socială a Constructorilor  acordă protecţie socială şi salariaţilor membrilor săi, care sunt lucrători detaşaţi într-o ţară membră a Uniunii Europene sau a Spaţiului Economic European pentru a desfăşura activităţi temporare.”

Autor: deputat Violeta Răduţ 


	Existența unor organizații paritare similare în  U.E. a impus alinierea la standardele acestora și soluții pentru protejarea forței de muncă care lucrează temporar în străinătate.

	6. 
	Art.4, alineat nou
	
	4. La articolul 4, după alineatul (2) se introduc două noi alineate, alineatele (3) şi (4), cu următorul cuprins:
„(3) Modalităţile concrete de acordare a protecţiei sociale potrivit alin.(2), precum şi alte atribuţii ale Casei Sociale a Constructorilor, se stabilesc prin statutul său.

(4) Casa Socială a Constructorilor poate încheia memorandumuri şi protocoale cu case sociale similare din state membre ale Uniunii Europene sau din Spaţiul Economic European, prin care:

a) se reglementează modul de acordare a protecţiei salariatului din România detaşat în cadrul prestării de servicii transnaţionale;
b) negociază şi promovează modalitatea de desfăşurare a lucrărilor şi serviciilor de către membri ai casei sociale din România.

Autor: deputat Violeta Răduţ 


	Existenţa unor organizaţii paritare similare in  U.E. a impus alinierea la standardele acestora şi soluţii pentru protejarea forţei de muncă care lucrează temporar in străinătate


	7. 
	Art.12. - (1) Salariatii cu contract individual de munca din activitatea de constructii si de producere a materialelor de constructii beneficiaza pe perioada intreruperii activitatii de o indemnizatie reprezentand o suma impozabila, al carei cuantum lunar este egal cu 75% din media pe ultimele 3 luni a salariului de baza brut. 

(2) Indemnizatia se acordă proporţional cu perioada de întrerupere a activităţii. 

 

(3) Perioada de acordare a indemnizatiei nu poate fi mai mare de 90 de zile calendaristice in intervalul 1 noiembrie al anului de intrerupere a activitatii – 31 martie al anului urmator. 


	1. La articolul 12, alineatul (1) se modifică şi va avea următorul cuprins:

„Art.12. - (1) Salariaţii cu contract individual de muncă din activitatea de construcţii şi de producere a materialelor de construcţii beneficiază, pe perioada întreruperii activităţii din cauza condiţiilor meteorologice nefavorabile, aşa cum sunt definite aceste condiţii în normativele tehnice specifice, de o indemnizaţie reprezentând o sumă impozabilă, al cărei cuantum lunar este egal cu 80% din media pe ultimele 3 luni a salariului de bază brut.”


	5. La articolul 12, alineatele (1) şi (3) se modifică şi vor avea următorul cuprins:
„Art.12. - (1) Salariaţii cu contract individual de muncă din activitatea de construcţii şi de producere a materialelor de construcţii beneficiază, pe perioada întreruperii activităţii, de o indemnizaţie reprezentând o sumă impozabilă al cărei cuantum lunar este egal cu 80% din media salariilor de bază brute avute în ultimele 3 luni.

...........................................

(3) Perioada de acordare a indemnizaţiei nu poate fi mai mare de 120 de zile calendaristice în intervalul cuprins între data de 1 noiembrie a anului de întrerupere a activităţii şi 31 martie a anului următor.

Autor: deputat Violeta Răduţ 


	CSC trebuie să asigure protecție cât mai multor salariați din activitatea de construcții și de producere a materialelor de construcții în perioada întreruperii activității datorită condițiilor meteorologice prin majorarea cuantumului indemnizației pe care salariaţii angajați cu contract individual de muncă la societățile membre CSC şi primesc, de la 75% la 80% din media pe ultimele 3 luni a salariului de bază;

- Se elimină confuzia cu șomajul tehnic (75% din salariul de bază) conform  Codului Muncii, art. 53.

- Cresc sumele virate, prin plata indemnizației prevăzute de Legea nr. 215/1997, la Bugetul de Stat și Bugetul Asigurărilor Sociale și Fondurilor Speciale. 

Creşterea numărului de zile de protecţie socială duce la o mai mare stabilitate a forţei de muncă din sectorul de construcţii.


	8. 
	Articolul 14

(1) În perioada întreruperii activităţii, salariaţii care beneficiază de indemnizaţia prevăzută în prezenta lege rămân la dispoziţia agenţilor economici, iar contractele individuale de muncă ale acestora nu pot inceta pentru motive legate de restrangerea sau de încetarea activităţii.
(2) Salariaţii care vor beneficia de indemnizaţii, în condiţiile prezentei legi, vor fi nominalizaţi de consiliul de administraţie al agenţilor economici, cu acordul organizaţiilor sindicale legal constituite şi reprezentative la nivel de ramura sau, acolo unde nu sunt sindicate reprezentative, al reprezentanţilor aleşi ai salariaţilor, potrivit legii.
	
	6. La articolul 14, după alineatul (2) se introduce un nou alineat, alineatul (3), cu următorul cuprins:
„(3) Contractele individuale de muncă ale salariaţilor prevăzuţi la alin.(1) nu se suspendă pe perioada întreruperii activităţii.”

Autor: deputat Violeta Răduţ 


	Prevederile Codului Muncii privind         suspendarea CIM nu se refera la protecţie socială aşa cum este acordată prin prevederile legii nr. 215/1997  eliminându-se astfel arbitrariul şi interpretările eronate privind suspendarea CIM.

	9. 
	Art. 16. - (1) Fondul necesar pentru plata indemnizatiei prevazute la art. 12 alin. (1) se constituie din: 

a) contributia salariatilor reprezentand 1% din salariul de baza brut; 

b) contributia agentilor economici reprezentand 1,5% din valoarea productiei de constructii, realizata si incasata de la beneficiar pentru agentii economici din constructii, respectiv din valoarea productiei-marfa vandute si incasate pentru producatorii de materiale de constructii, fara corespondent in devizul lucrarii; 

 

c) prelevarea unei cote in cuantum de 0,5% din valoarea devizului de constructii, cu corespondent in devizul general al lucrarii; 

  

d) alte surse atrase. 

  

 

(2) Sumele de bani prevazute la alin. (1) se datoreaza de la data intrarii in vigoare a prezentei legi si se pastreaza la o societate bancara, fiind purtatoare de dobanda. 

 


	2. La articolul 16, alineatul (1), literele b) şi c) se modifică şi vor avea următorul cuprins:

„b) contribuţia agenţilor economici reprezentând 0,7 % din valoarea producţiei de construcţii, realizată cu personalul propriu angajat şi încasată de la beneficiar pentru agenţii economici din construcţii, respectiv din valoarea producţiei-marfă vândute şi încasate pentru producătorii de materiale de construcţii, fără corespondent în devizul lucrării.

__

c) contribuţia lunară a investitorilor sau a proprietarilor virată direct în contul Casei Sociale a Constructorilor în cuatum de 0,35% din valoarea devizului de construcţii cu corespondent în devizul general al obiectivului de investiţii sau lucrării de intervenţii, după caz, întocmit în conformitate cu prevederile legale în vigoare, în toate situaţiile în care se solicită autorizaţie de construire, indiferent de sursa de finanţare şi de forma de proprietate asupra construcţiei, cu excepţia lucrărilor la construcţiile de locuinţe individuale personale.”

__
	7. Articolul 16 se modifică şi va avea următorul cuprins:
„Art.16. - (1) Fondul necesar pentru plata indemnizaţiei prevăzută la art.12 alin.(1) se constituie din: 

a) contribuţia lunară a salariaţilor, reprezentând 0,7% din salariul de bază brut; 

b) contribuția agenților economici din activitatea de construcţii reprezentând 1% din valoarea producției de construcții, realizată cu personalul propriu angajat și încasată de la beneficiar. Contribuţia agenţilor economici din categoria microîntreprinderi este opţională;
c) contribuţia agenţilor economici din activitatea de producere a materialelor de construcţii, reprezentând 1% din valoarea producției-marfă vândute și încasate aferentă locurilor de muncă protejate. Contribuţia agenţilor economici din categoria  microîntreprinderi  este opţională.

d) contribuţia beneficiarilor investiţiei virată direct în contul Casei Sociale a Constructorilor, în cuantum de 0,35% din valoarea lucrărilor de construcţii-montaj, cu corespondent în devizul general al obiectivului de investiţii sau al lucrării de intervenţii, după caz, întocmit în conformitate cu prevederile legale în vigoare, în toate situaţiile în care se solicită autorizaţie de construire, indiferent de sursa de finanţare şi de forma de proprietate asupra construcţiei.

e) alte contribuţii, care pot fi stabilite în condiţiile prevăzute în statutul Casei Sociale a Constructorilor;

f) alte surse atrase, potrivit legii, cum ar fi donaţii, acte de mecenat, sponsorizări.

(2) Plata cotei de 0,35% prevăzută la alin.(1) lit. d) poate fi achitată lunar, dacă au fost executate şi facturate lucrări de construcţii-montaj la obiectivul de investiţii sau lucrarea de intervenţii, după caz.

(3)  Sumele de bani prevăzute la alin. (1) se păstrează la societăţi bancare, fiind purtătoare de dobândă.

(4) Fac excepţie de la plata contribuţiilor prevăzute la alin.(1) lit. d) lucrările  la  construcţiile de locuinţe individuale personale.

Autori: deputat Violeta Răduţ 

	Diminuarea cotei plătite de salariaţi de la 1% la 0,7% este propusă ca urmare a efectului modificărilor legislaţiei salarizării şi includerii în salariul brut al angajatului a contribuţiilor datorate de angajator 
Stabilirea contribuției agenților economici de la 1,5% la 1,0% din valoarea producţiei de construcţii/montaj realizată cu personalul propriu angajat şi încasată de societăţile membre (taxă deductibilă) scade presiunea pe profitul societăților membre ale CSC, ducând la creșterea numărului de societăți membre, la creșterea numărului de salariați protejați, a scăderii numărului de șomeri, a evitării cheltuielilor  cu şomajul din Fondul de Șomaj.
Diminuarea contribuției din partea investitorilor sau proprietarilor de la 0,5% la 0,35% din valoarea devizului de construcții, cu corespondent în devizul general al obiectivului de investiții sau lucrării de intervenții duce la întărirea disciplinei privind constituirea  Fondului de Protecție Socială, concomitent cu diminuarea cotei datorate de beneficiarii de investiții. Prin această modificare va crește gradul de încasare al cotei, va crește numărul de societăți membre, va crește numărul de salariați protejați și volumul viramentelor către Bugetul de Stat și Bugetul Asigurărilor Sociale și Fondurilor Speciale.

	10. 
	__
	3. La articolul 16, după alineatul (2), se introduce un nou alineat, alin.(3), cu următorul cuprins:

„(3) Contribuabilii au obligaţia să vireze lunar cotele prevăzute la alin.(1) lit. a)- c). Contribuţiile se achită până cel mai târziu la data semnării procesului - verbal de recepţie la terminarea lucrărilor, în caz contrar datorează în plus Casei Sociale a Constructorilor o dobândă legală penalizatoare stabilită conform Ordonanţei Guvernului nr.13/2011 privind dobânda  legală remuneratorie şi penalizatoare pentru obligaţii băneşti, precum şi pentru reglementarea  unor măsuri financiar-fiscale în domeniul bancar, aprobată prin Legea nr.43/2012, cu modificările şi completările ulterioare.”

	Punctul 3 se elimină.

Autor: deputat Violeta Răduţ 


	Pentru corelare cu celelalte modificări aduse pe fond.

	11. 
	Art.18. - Cheltuielile legate de administrarea şi gestionarea fondului pentru plata indemnizaţiilor se fac din fondul constituit potrivit art.16 alin.(1) şi nu pot depăşi 10% din totalul acestora. 

   


	4. La articolul 18 se introduce un nou alineat, alin.(2), cu următorul cuprins:

„(2) Din fondul constituit potrivit art. 16 alin. (1) se poate susține și activitatea de formare profesională continuă, pentru salariații membrilor Casei Sociale a Constructorilor.”


	8. La articolul 18 se introduc două noi alineate, alin.(2) și (3), cu următorul cuprins:
„Art.18. –
Devine alin.(1) nemodificat
(2) Din fondul constituit potrivit art.16 alin.(1) se poate susține și activitatea de formare profesională continuă, pentru salariații membrilor Casei Sociale a Constructorilor.

(3) Modalitatea de susţinere a activităţii de formare profesională continuă se stabileşte prin statutul Casei Sociale a Constructorilor.”
Autor: deputat Violeta Răduţ 

	Pentru susținerea activității de formare continuă.

	12. 
	Art. 19. - (1) Pentru sumele reprezentand indemnizatiile acordate potrivit art. 12 alin. (1) agentii economici datoreaza contributiile la asigurarile sociale de stat, la asigurarile sociale de sanatate, la Fondul pentru plata ajutorului de somaj si la Fondul de risc si accident. 

(2) Contributiile prevazute la alin. (1), precum si impozitul pe salariu se calculeaza si se retin la data platii indemnizaţiilor. 


	
	9. Articolul 19 se modifică şi va avea următorul cuprins:
„Art.19. - Contribuţiile aferente indemnizaţiei prevăzută la art.12 alin.(1), datorate de salariaţi şi angajatori se calculează, se reţin şi se virează de  angajator, la data plăţii indemnizaţiilor, conform prevederilor legale în vigoare.”
Autor: deputat Violeta Răduţ 


	  Corelare cu prevederile  legislației în vigoare referitoare la asigurări sociale. 

	13. 
	Articolul 21

(1) Prevederile din prezenta lege referitoare la plata indemnizaţiei, prevăzute la art. 12 alin.(1), din fondul Casei Sociale a Constructorilor, se aplică salariaţilor începând cu data de 1 noiembrie 1998.

(2) În perioada 1 decembrie 1997 - 31 martie 1998, plata indemnizaţiei prevăzute la art. 12 alin. (1) se efectuează de către agenţii economici prin direcţiile de muncă şi protecţie socială judeţene şi a municipiului Bucureşti, prin virarea sumelor de către Ministerul Muncii şi Protecţiei Sociale din Fondul pentru plata ajutorului de şomaj.

	
	10. Articolul 21 se modifică şi va avea următorul cuprins:

“Art.21. – (1) Plata indemnizaţiei prevăzută la art.12 alin.(1) se face din fondul Casei Sociale a Constructorilor.

(2) Procedura de acordare a indemnizaţiei potrivit alin.(1), precum şi modul de utilizare a fondului constituit potrivit art.16, se stabilesc prin statutul Casei Sociale a Constructorilor.”

Autor: deputat Violeta Răduţ 


	Pentru stabilirea procedurii de acordare a plății  indemnizației beneficiarilor. 

	14. 
	
	
	11. După articolul 21 se introduce un nou articol, articolul 22, cu următorul cuprins:
„Art. 22. - (1) Instituţiile publice, emitente ale autorizaţiilor de construire, au obligaţia să verifice respectarea prevederilor prezentei legi de către beneficiarii lucrărilor de construcţii-montaj, respectiv înscrierea în devizul general al lucrării a prevederilor referitoare la plata contribuţiilor potrivit art. 16 alin. (1) lit.d).

(2) Contribuţia prevăzută la art. 16  alin.(1) lit. b) şi d) se achită obligatoriu cel târziu până la data semnării procesului-verbal de recepţie la terminarea lucrărilor.

(3) Comisiile de recepţie a lucrărilor de construcţii-montaj au obligaţia să solicite beneficiarului lucrărilor de construcţii-montaj şi agentului economic din sectorul de construcţii, anterior semnării procesului-verbal de recepţie la terminarea lucrărilor, dovada îndeplinirii obligaţiilor de plată potrivit alin.(2), pe care o ataşează la procesul-verbal.

(4) Procesul-verbal de recepţie la terminarea lucrărilor, încheiat cu încălcarea dispoziţiilor alin.(3), este nul şi nu produce efecte.”
Autor: deputat Violeta Răduţ 

